**ELŐTERJESZTÉS**

**Tiszavasvári Város Önkormányzata Képviselő-testületének**

**2022. május 19-én tartandó rendkívüli ülésére**

**Az előterjesztés tárgya:** **Tiva-Szolg Nonprofit Kft. által benyújtandó ajánlatról a fizioterápiás feladatellátás érdekében kiírt közbeszerzési felhívásra**

**Melléklet:**

**Ügyiratszám:** TPH/1830-….. /2022.

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna önkormányzati és jogi osztályvezető

**Az előterjesztést véleményező bizottságok a hatáskör megjelölésével:**

A rendkívüli ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2022. május 17.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**Előterjesztés**

- a Képviselő-testülethez –

**A Tiva-Szolg Nonprofit Kft. által benyújtandó ajánlatról a fizikoterápiás feladatellátás érdekében kiírt közbeszerzési felhívásra**

**Tisztelt Képviselő-testület!**

Tiszavasvári Város Önkormányzata Képviselő-testülete 129/2022. (V.11.) Kt. számú határozatával dönt arról, hogy a fizioterápiás feladatok ellátása érdekében közbeszerzési eljárást folytat le.

2022. áprilisi képviselő-testületi ülésre előterjesztésre került a fizioterápiás feladatok jövőbeli ellátására vonatkozó azon javaslat, mely szerint a Tiva-Szolg Nonprofit Kft. lássa el ezen feladatot, az előterjesztés azonban levételre került a napirendek közül.

Ezen előterjesztésben ismertetésre került, hogy milyen személyi és tárgyi minimumfeltételekre van szükség a heti 55 óra gyógytorna és fizioterápia feladatok ellátására. Kimutatás készült továbbá a várható költségekről is.

Mindezek miatt adott a lehetőség, hogy a Tiva-Szolg Nonprofit Kft. ajánlatot nyújtson be a fizioterápiás feladatellátásra.

Kérem a képviselő-testületet az előterjesztés megtárgyalását követően hozza meg döntését.

Tiszavasvári, 2022. május 17.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2022. (V…...) Kt. számú**

**határozata**

**(mely egyben a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság .../2022. (V…..) számú alapítói határozatnak minősül)**

**A Tiva-Szolg Nonprofit Kft. által benyújtandó ajánlatról a fizioterápiás feladatellátás érdekében kiírt közbeszerzési felhívásra**

Tiszavasvári Város Önkormányzata Képviselő-testülete a Tiva-Szolg Nonprofit Kft. által benyújtandó ajánlatról a fizioterápiás feladatellátás érdekében kiírt közbeszerzési felhívásra című előterjesztést megtárgyalta és aPolgári Törvénykönyvről szóló 2013. évi V. törvény 3:109.§-a alapján az alábbi határozatot hozza:

1. Felkéri a Tiva-Szolg Nonprofit Kft. ügyvezetőjét, hogy a közbeszerzési felhívás alapján vizsgálja meg a fizioterápiás feladatok (gyógytorna és fizioterápia ellátása heti 55 órában) Tiva-Szolg Nonprofit Kft. által történő ellátásának lehetőségét.
2. Felhatalmazza a Tiva-Szolg Nonprofit Kft. ügyvezetőjét, hogy a Tiva-Szolg Nonprofit Kft. (székhelye: 4440 Tiszavasvári, Báthori u. 6., képviseli: dr. Groncsák Andrea ügyvezető) ajánlatot nyújtson be Tiszavasvári Város Önkormányzata ajánlatkérő által a Fizioterápiás feladatok ellátása tárgyban kiírt nyílt közbeszerzési felhívásra.
3. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő**: azonnal **Felelős**: Szőke Zoltán polgármester